বেবেজীয়াঃ নগাঁও জিলাৰ জুৰীয়াৰ সমীপৰ পৰমাইভেটীস্থিত ব্যক্তিগত খণ্ডৰ অগ্ৰণী শিক্ষানুষ্ঠান পৰমাইভেটী জাতীয় বিদ্যালয়ে এইবাৰ উচ্চতৰ মাধ্যমিকৰ ফলাফলত এশ শতাংশ উত্তীৰ্ণৰে উন্নত ফলাফল দাঙি ধৰিবলৈ সক্ষম হৈছে । প্ৰতিষ্ঠা কালৰে পৰাই বৃহত্তৰ অঞ্চলজুৰি সুস্থ শৈক্ষিক পৰিৱেশ গঢ়ি তোলাত গুৰুত্বপূৰ্ণ ভূমিকা গ্ৰহণ কৰি অহা এই শিক্ষানুষ্ঠানখনৰ পৰা এইবাৰ উচ্চতৰ মাধ্যমিক চূড়ান্ত পৰীক্ষাৰ বিজ্ঞান শাখাত প্ৰথম বাৰৰ বাবে ১১ জন ছাত্ৰ-ছাত্ৰীয়ে অৱতীৰ্ন হৈছিল । ইয়াৰে তিনিজন ছাত্ৰ-ছাত্ৰীয়ে প্ৰথম বিভাগ আৰু ৮ জন ছাত্ৰ -ছাত্ৰীয়ে দ্বিতীয় বিভাগত উত্তীৰ্ণ হৈ এশ শতাংশ উত্তীৰ্ণৰে বৃহত্তৰ অঞ্চললৈ গৌৰৱ কঢ়িয়াই আনিছে ।